L-adeżjoni tal-Bulgarija u r-Rumanija mal-Konvenzjoni tas-26 ta' Lulju 1995 dwar l-użu ta' l-informatika fil-qasam tad-dwana * Riżoluzzjoni leġiżlattiva tal-Parlament Ewropew ta' l-10 ta' Lulju 2007 dwar ir-rakkomandazzjoni għal deċiżjoni tal-Kunsill dwar l-adeżjoni tal-Bulgarija u r-Rumanija mal-Konvenzjoni tas-26 ta' Lulju 1995 stabbilita skond l-Artikolu K.3 tat-Trattat dwar l-Unjoni Ewropea, dwar l-użu ta' l-informatika fil-qasam tad-dwana ( COM(2007)0211 – C6-0168/2007 – 2007/0079(CNS) ) (Proċedura ta' konsultazzjoni) Il-Parlament Ewropew wara li kkunsidra l-proposta tal-Kummissjoni lill-Kunsill (COM (2007)0211) Għadha mhix ippubblikata fil-ĠU. wara li kkunsidra l-Artikolu 3(4), ta' l-Att ta' Adeżjoni tar-Repubblika tal-Bulgarija u r-Rumanija skond liema Artikolu ġie kkonsultat mill-Kunsill ( C6-0168/2007 ), wara li kkunsidra l-Artikolu 51 u l-Artikolu 43(1) tar-Regoli ta' Proċedura tiegħu, wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6-0265/2007 ), Japprova r-rakkomandazzjoni tal-Kummissjoni; Jistieden lill-Kunsill sabiex jinforma lill-Parlament jekk ikollu l-intenzjoni li jitbiegħed mit-test approvat mill-Parlament; Jistieden lill-Kunsill sabiex jerġa' jikkonsulta lill-Parlament jekk biħsiebu jemenda r-rakkomandazzjoni tal-Kummissjoni b'mod sustanzjali; Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u l-Kummissjoni kif ukoll lill-gvernijiet tar-Repubblika tal-Bulgarija u r-Rumanija.
Extracted from 14805969__TA__P6-TA-2007-0297__MT.txt